Edmund Hillary

Sir Edmund Percival Hillary (Edmundas Hilaris, g. 1919 m. liepos 20 d. – 2008 m. sausio 11 d.) – Naujosios Zelandijos alpinistas. 1953 m. gegužės 29 d. kartu su šerpu iš Nepalo Tensingu Norgėjumi pirmieji užlipo į aukščiausią pasaulio viršūnę Himalajuose – Everestą (8 848 m). Šią ekspediciją organizavo Anglijos Karališkoji geografijos draugija ir Karališkojo alpinizmo klubo Jungtinis Himalajų komitetas.

Antrojo pasaulinio karo metu tarnavo Karališkoms Naujosios Zelandijos pajėgoms. Žurnalo „Time“ buvo išrinktas vienu įtakingiausių XX amžiaus žmonių. Hilario atvaizdas Naujoje Zelandijoje pavaizduotas ant penkių dolerių banknoto.

 Kitos ekspedicijos 
1958 m. kartu su ekspedicija į Antarktidą pasiekė pietų ašigalį. Tai buvo pirmoji ekspedicija po Amundseno ir Skoto, kuri pasiekė pietų ašigalį.

1985 m. nedideliu lėktuvu pasiekė šiaurės ašigalį, taip tapdamas pirmuoju žmogumi, kuris užkopė į aukščiausią kalną bei pasiekė abu žemės polius.

Kategorija:Tyrinėtojai
Kategorija:Alpinistai
Kategorija:Naujosios Zelandijos sportininkai